EELNÕU

NARVA  LINNAVALITSUS

KORRALDUS

Narva                                                                                                              ………..2008 nr…….

Ilutulestiku korraldamine

OÜ Tulekild poolt
1.   Asjaolud ja menetluse käik

11.06.2008.a. esitas OÜ Tulekild Narva Linnavalitsusele ilutulestiku korraldamise loa taotluse. OÜ Tulekild soovib korraldada 15.06.2008.a. kell 24.00 Narva linnas «Geneva» keskuse ees oleval platsil (asukohaga Võidu prospekt 2 Narva 221006) ilutulestiku kestvusega ca 5 minutit. 

Ilutulestiku korraldajaks on OÜ Tulekild (registrikood 11104702, asukohaga Peetri 17 Tartu 50303), ettevõtte omab pürotehnilise toote kasutamiseks registreeringut majandustegevuse registris (MTR Reg.nr. PTK000017). OÜ Tulekild pürotehnilise toote käitlemise korraldajaks on  Tehnilise Järelevalve Ameti poolt 07.09.2004.a. väljastatud pädevustunnistuse alusel tegutsev Kaupo Mätas. Ilutulestiku korraldamise loa taotlus vastab Lõhkematerjaliseaduse § 60 lõike 2 nõuetele.
Arvestades Lõhkematerjaliseaduse § 60 lõikes 1 sätestatut, mille kohaselt valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul, ning ilutulestiku korraldamise kavandatud kuupäeva, on otstarbekas võtta käesoleva korraldus vastu töökorras.
2.   Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Vastavalt Lõhkematerjaliseaduse § 59 lõikele 1 avalikel üritustel, asulates või muudel tiheasustusega aladel ilutulestiku korraldamiseks klasside III ja IV pürotehnilise tootega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba.

Lõhkematerjaliseaduse § 60 lõikele 1 ilutulestikku korraldada sooviv isik esitab ilutulestiku toimumiskohajärgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3.   Otsus


3.1.Lubada OÜ-l Tulekild korraldada 15.06.2008.a. kell 24.00 Narva linnas «Geneva» keskuse    ees oleval platsil (asukohaga Võidu prospekt 2 Narva 221006) ilutulestik kestvusega ca 5 minutit.
3.2.Ilutulestiku korraldamine peab vastama ilutulestiku projektile ning Narva Linnavolikogu 06.03.2008.a. määrusega nr 18 „Narva linna avaliku korra eeskiri“ kehtestatud nõuetele. 

4.   Rakendussätted
4.1.Narva Linnavalitsuse Linnavara- ja Majandusametil teha käesolev korraldus asjaosalistele  teatavaks.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates. 
4.3.Korraldus jõustub seadusega  sätestatud korras.

